|  |  |  |
| --- | --- | --- |
| Jakelussa mainitut |  |  |
|  |
|  |
|  |

Seura- ja harrastuseläinten hyvinvoinnin neuvottelukunta

Seura- ja harrastuseläinten hyvinvoinnin neuvottelukunta toimii maa- ja metsätalousministeriön yhteydessä. Neuvottelukunnan tavoitteena on edistää seura- ja harrastuseläinten hyvinvointia sekä toimijoiden välistä yhteistyötä. Neuvottelukunnasta on säädetty valtioneuvoston asetuksella (1174/2010, muut. 561/2013, 814/2014 ja 34/2016). Asetuksen 2 §:n mukaan neuvottelukunnan tehtävänä on seurata ja arvioida seura- ja harrastuseläinten hyvinvoinnin kehitystä ja tehdä ehdotuksia hyvinvoinnin pitkäjänteiseksi kehittämiseksi sekä antaa lausuntoja merkittävistä seura- ja harrastuseläinten hyvinvointia koskevista hankkeista ja esityksistä, tukea ja edistää viranomaisten ja muiden toimijoiden välistä yhteistyötä seura- ja harrastuseläinten hyvinvoinnin parantamiseksi, edistää seura- ja harrastuseläinten hyvinvoinnin merkitystä ja arvostusta yhteiskunnassa sekä suorittaa muut neuvottelukunnan toimialaan kuuluvat maa- ja metsätalousministeriön määräämät tehtävät.

Nykyisen neuvottelukunnan toimikausi päättyy 15.2.2018. Maa- ja metsätalousministeriössä valmistellaan neuvottelukunnan uudelleen asettamista. Ministeriössä valmistellaan myös edellä mainitun asetuksen muuttamista siten, että maa- ja metsätalousministeriön edustaja toimisi neuvottelukunnassa vastaisuudessa pysyvänä asiantuntijana nykyisen jäsenen asemasta.

Valtioneuvoston asetuksen muutoksen jälkeen neuvottelukunnassa on puheenjohtaja, varapuheenjohtaja sekä 12 muuta jäsentä, pysyvä asiantuntija ja heidän henkilökohtaiset varajäsenensä. Neuvottelukunnan puheenjohtajan ja varapuheenjohtajan tulee olla tunnetusti kokeneita seura- ja harrastuseläinten hyvinvointia ja erilaisia seura- ja harrastuseläinten pito- ja käyttömuotoja tuntevia henkilöitä.

Muiden jäsenten tulee edustaa seura- ja harrastuseläimiin ja niiden hyvinvointiin sekä erilaisiin seura- ja harrastuseläimillä harjoittaviin toimintoihin liittyviä keskeisiä tahoja. Neuvottelukunnan jäsenistä yhden tulee edustaa koiratoimintaa, yhden kissatoimintaa, yhden hevostoimintaa, yhden eksoottisten eläinten harrastustoimintaa, yhden seura- ja harrastuseläinten hyvinvointia koskevaa tutkimusta, yhden seura- ja harrastuseläinten pitoon liittyvää etiikkaa, yhden Elintarviketurvallisuusvirastoa, yhden käytännön eläinsuojeluvalvontatyötä tekevää viranomaista, yhden vapaaehtoista eläinsuojelutyötä, yhden käytännön eläinlääkintätyötä, yhden seura- ja harrastuseläinkauppiaita ja yhden kuluttajia.

Maa- ja metsätalousministeriö pyytää jakelussa mainituilta tahoilta esityksiä neuvottelukunnan puheenjohtajaksi, varapuheenjohtajaksi sekä muiksi jäseniksi ja varajäseniksi. Myös muut kuin jakelussa mainitut tahot voivat tehdä edellä mainittuja esityksiä. Esityksiä tehtäessä on tarpeen selvittää lyhyesti ehdotetun henkilön pätevyys ja osaaminen neuvottelukunnan tehtäviä silmällä pitäen sekä ilmoittaa, mitä jäsentahoa kukin heistä voisi edustaa neuvottelukunnassa. Lisäksi pyydetään ilmoittamaan kunkin esitetyn henkilön suostumus kyseiseen tehtävään. Ministeriö pyytää lisäksi kiinnittämään huomiota esityksiä tehtäessä naisten ja miesten tasa-arvosta annetun lain (609/1986) 4a§:n vaatimukseen, jonka mukaan toimielimessä tulee olla sekä naisia että miehiä kumpiakin vähintään 40 prosenttia.

Maa- ja metsätalousministeriö pyytää esityksenne viimeistään 16.2.2018 sähköpostitse osoitteeseen kirjaamo@mmm.fi

Lisätietoja neuvottelukuntaan ja sen toimintaan liittyvistä asioista antaa eläinlääkintöylitarkastaja Tiina Pullola, puh. 0295 16 2108, tiina.pullola@mmm.fi sekä neuvottelukunnan asettamiseen liittyvissä kysymyksissä vanhempi hallitussihteeri Jukka Mirvo, puh. 0295 16 2468, jukka.mirvo@mmm.fi

Vanhempi hallitussihteeri Jukka Mirvo

JAKELU

Aluehallintovirastot
Elintarviketurvallisuusvirasto
Puolustusvoimat
Poliisikoiralaitos
Rajavartiolaitos
Suomen Riistakeskus
Tulli
Helsingin yliopiston eläinten hyvinvoinnin tutkimuskeskus, eläinlääketieteellinen tiedekunta ja maatalous- ja metsätaloustieteellinen tiedekunta
Itä-Suomen yliopiston luonnontieteiden ja metsätieteiden tiedekunta
Yliopistollinen eläinsairaala
Alpakkakasvattajat ry
Eläinsuojeluliitto Animalia ry
Luonnonvarakeskus/Eläinten hyvinvointikeskus
Faunatar Oy
Finlands Svenska 4H
Finticat Kissayhdistys ry
Greyhound Racing liitto ry
Helsingin Akvaarioseura
Helsingin eläinsuojeluyhdistys HESY ry
Hevostietokeskus
Hippolis-Hevosalan osaamiskeskus
Klinikkaeläinhoitajat ry
Kokonaisvaltaisen koiranjalostuksen tuki-Heti ry
Kuluttaja-Konsumentförbundet ry
Näkövammaisten Keskusliitto ry/Opaskoirakoulu
SEY Suomen Eläinsuojeluyhdistysten Liitto ry
Suomen Aasiyhdistys ry
Suomen Akvaarioliitto ry
Suomen Alpakkayhdistys ry
Suomen amerikkalaisperäisten työkoirarotujen harrastajayhdistys ry
Suomen eksoottisten eläinten harrastajayhdistysten liitto
Suomen Eläinfysioterapeutit ry
Suomen Eläinlääkäriliitto ry
Suomen Eläinlääkäripraktikot ry
Suomen eläinkouluttajat ry
Suomen Hevosomistajien keskusliitto ry
Suomen Hippos ry
Suomen kani- ja jyrsijäliitto ry
Suomen kaniyhdistys ry
Suomen Kennelliitto ry
Suomen Kissaliitto ry
Suomen koirankasvattajat ry
Suomen Kunnaneläinlääkäriliitto ry
Suomen Lemmikkiliitto ry
Suomen Lemmikkioravayhdistys
Suomen Metsästäjäliitto ry
Suomen Metsästäjä- ja Kalastajaliitto ry
Suomen Paimenkoirayhdistys
Suomen Papukaijayhdistys ry
Suomen Ratsastajainliitto ry
Suomen valjakkourheilijoiden liitto ry
Suomen Valtakunnallinen Kotikissarengas SUVAK ry
Suomen Viestikyyhky-Yhdistys ry
Suomen 4H-liitto
Yhteiskunnallisen ja kulttuurisen eläintutkimuksen seura